b'\n_START_ARTICLE_\nMrs. Doubtfire \xe2\x80\x93 Is\xc3\xa4 sis\xc3\xa4kk\xc3\xb6n\xc3\xa4\n_START_SECTION_\nJuoni\n_START_PARAGRAPH_\nElokuva kertoo n\xc3\xa4yttelij\xc3\xa4 Daniel Hillardista, joka p\xc3\xa4\xc3\xa4see tapaamaan lapsiaan vain kerran viikossa avioeron takia. Hillardin mielest\xc3\xa4 t\xc3\xa4m\xc3\xa4 on liian harvoin. H\xc3\xa4nen kuullessaan, ett\xc3\xa4 h\xc3\xa4nen ex-vaimonsa hakee lapsille kodinhoitajaa ja sis\xc3\xa4kk\xc3\xb6\xc3\xa4, Daniel p\xc3\xa4\xc3\xa4tt\xc3\xa4\xc3\xa4 ryhty\xc3\xa4 hommaan. Hillardin veli ja t\xc3\xa4m\xc3\xa4n apuri maskeeraavat Danielin vanhaksi herttaiseksi Mrs. Doubtfireksi, joka valloittaa niin lasten kuin ex-vaimonkin syd\xc3\xa4men. Mutta kaikki ei kuitenkaan suju ihan suunnitelmien mukaan.\n_START_SECTION_\nPalkinnot\n_START_PARAGRAPH_\nElokuva sai Oscar-palkinnon parhaasta maskeerauksesta. Elokuva palkittiin my\xc3\xb6s parhaan musikaali- tai komediaelokuvan Golden Globe -palkinnolla, ja Williams palkittiin parhaana komedian\xc3\xa4yttelij\xc3\xa4n\xc3\xa4.\n_START_SECTION_\nJatko-osa\n_START_PARAGRAPH_\nN\xc3\xa4yttelij\xc3\xa4 Bonnie Hunt aloitti Mrs. Doubtfire 2 -elokuvan k\xc3\xa4sikirjoituksen tekemisen vuonna 2001, ja elokuvan oli tarkoitus ilmesty\xc3\xa4 loppuvuodesta 2007. Robin Williams ei kuitenkaan ollut tyytyv\xc3\xa4inen k\xc3\xa4sikirjoitukseen, joten jatko-osaa ei koskaan tehty useista uudelleenkirjoituksista huolimatta._NEWLINE_Huhtikuussa 2014 jatko-osan suunnittelu aloitettiin uudelleen. K\xc3\xa4sikirjoittajaksi valittiin David Berenbaum. P\xc3\xa4\xc3\xa4osan n\xc3\xa4yttelij\xc3\xa4ksi valittiin j\xc3\xa4lleen Robin Williams ja ohjaajaksi Chris Columbus. Hanke kuitenkin kaatui jo sen alkuvaiheissa, kun Robin Williams menehtyi saman vuoden elokuussa.'